Պատասխանատու անձինք խուսափեցին մեր հարցերին պատասխանելուց ու, կցկտուր տեղեկություններ ստանալով, կարողացանք միայն պարզել, որ կինոթատրոնի փոքր դահլիճներում հաշմանդամություն ունեցող մարդն իր սայլակով ֆիլմ դիտել չի կարող, բայց մեծ դահլիճներում, գուցե, հնարավոր լինի: Իրականում հնարավո՞ր է, թե՞ ոչ` մեզ չհաջողվեց պարզել, քանի որ մեզ նույնիսկ թույլ չտվեցին ներս մտնել. դրա համար պետք է ֆիլմի տոմս գնել: Կինոթատրոնի մարքեթինգի պատասխանատուն, ով չցանկացավ իր անունը հայտնել, նշեց, որ իրենք տիֆլո- և սուրդոթարգմանությամբ ֆիլմեր չեն ցուցադրում: Ապագայում կցուցադրե՞ն, թե՞ ոչ` դա էլ մեզ համար մութ մնաց: